recursal/SuperWikiNEXT-32B huggingface dataset:
**பண்புப்பெயர்ப்பி** ( Transducer) என்பது ஒரு சக்தி அல்லது பௌதிக பண்பை மற்றொரு பண்பாக மாற்றும் கருவி.   

இதில் மூன்று வகைகள் உண்டு. அவை

அ. உணரி ( Sensor) வகைகள் - இவை ஒரு பௌதிக பண்பை உணர்ந்து வேறு ஒரு பண்பாக தருபவை. உணர்ந்து சொல்வதால் உணரி என்றானது. இவை பொதுவாக எண்ம அலைகளாகவும் ( Digital Signal), மின் அலைகளாகவும் வெளித்தருபவை ( எ - கா : வேகமானி ( Tachometer) ).

ஆ. இயக்கி ( Actuator) வகைகள் .

இ. இரண்டும் செர்ந்த வகைகள் .

மின்வேதியலை பெயர்ப்பிகள்
------------------------

அ. பிஎச் துளை ( pH probe)  

ஆ.மின்னழுத்திய எரி கலம் ( Electro - Galvanic Fuel Cell )

மின்காந்த பெயர்ப்பிகள்
----------------------

அ. அலைக்கம்பம் ( Antenna) - மின்காந்த அலைகளை மின்சாரமாக , மின்சாரத்தை மின்காந்த அலைகளாக ஆகிய இருவிதமாக மாற்றும் கருவி  

ஆ. ஒளியுணரி ( Photodetector)  

இ. அறை விளைவு உணரி ( Hall Effect Sensor)  

ஈ. காந்தப்புனல் ( Magnetic Catridge )  

உ. தலைனாடா ( Tape Head )  

ஊ. உடனொளிர்வு விளக்கு ( Flourescent Light or Light Bulb )  

எ. காத்தோட் கதிர்க் குழாய் ( Cathode Ray Tube or CRT )

மின்னியக்க பெயர்ப்பிகள்
-----------------------

அ.வளி உலவு உணரி ( Air Flow Sensor)  

ஆ. மின்மானி ( Galvanometer)  

இ. நிலைமானி ( Potentiometer )  

ஈ. மின்புலப் பன்னுருக்கள் ( Electroactive Polymers) - மின்புலத்தில் பல உருவங்களாக மாறும் தன்மை உடையன.  

உ. அதிர்வினை மின்னியக்கி ( Vibration Powdered Generator) - அதிர்வினால் ஒரு இயக்கத்தை மின்சாரமாக மாற்றக்கூடிய கருவி.  

ஊ. விசைப்புலம் ( Load cell)  

எ. முடுக்கமானி ( Accelerometer )  

ஏ. சரமானி ( String Potentiometer )

மின்னொலி பெயர்ப்பிகள்
---------------------

மின்னொளி பெயர்ப்பிகள்
---------------------

மின்னிலை பெயர்ப்பிகள்
---------------------

மின்வெப்ப பெயர்ப்பிகள்
----------------------

அ.வெம்மிணை ( Thermocouple)

வானொலி பெயர்ப்பிகள்
-------------------
**அழகாபுரி** தேவேந்திரகுல வேளாளர்(*Alagapuri*) இந்தியாவின் தமிழ்நாடு மாநிலத்தில் மேற்கு தொடரச்சி மலையின் அடிவாரத்தில் அமைந்துள்ள ஒரு சிறிய கிராமம் ஆகும். இது மதுரை மாவட்டம், சாப்டூர் ஊராட்சிக்கு உட்பட்டது. இதை சாப்டூர் அழகாபுரி என்று அழைப்பார்கள்.

வரலாறு
------

சாப்டூர் அழகாபுரி 72 அங்கீகரிக்கப்பட்ட பழைய மதுரை பாளையங்களில் ஒன்று. இது தற்போதைய மதுரை மாவட்டத்தின் தே. கல்லுப்பட்டியில் இருந்து 19 கிமீ தொலைவில் அமைந்துள்ளது. இவ்வூரானது 1859ல் திருநெல்வேலி மாவட்டத்திலிருந்து மதுரை மாவட்டத்திற்கு மாற்றப்பட்டுள்ளது.இங்கு தேவேந்திர குல வேளாளர் சமூக மக்கள் வாழ்கின்றனர். இவர்களை குடும்பமார்கள் என்று அழைக்கப்படுகின்றனர். இங்கு வசிக்கும் அனைத்து மக்களும் விவசாயம் செய்து வாழ்கின்றனர். இந்தக் கிராமத்தில் முற்றிலும் தேவேந்திர குல வேளாளர் சமூகத்தை சேர்ந்த மக்கள் மட்டுமே பங்குனி பொங்கல் திருவிழாவாக ஸ்ரீ சந்தன மாரியம்மன் சாமி தரிசனம் செய்து வருகின்றனர் சித்திரை மாதத்தில் கள்ளழகர் பழையூரில் இருந்து சாப்டூர் மார்க்கமாக முதல் மரியாதை எஸ் அழகாபுரியை சேர்ந்த தேவேந்திரகுல வேளாளர் மக்கள் கள்ளழகருக்கு தீர்த்தம் தொலைத்து முதல் மரியாதை செலுத்தப்பட்டு வருகிறது ஆண்டுதோறும் இது தேவேந்திர குல வேளாளர் மக்களின் சிறப்பு

புவியியல் அமைப்பு
-----------------

9.69oN 77.59 oE ல் இவ்வூர் அமைந்துள்ளது.

கோவில்கள்
---------

* ஸ்ரீ முத்தாலம்மன் கோவில்
* ஸ்ரீ சந்தன மாரியம்மன் கோவில்
* ஸ்ரீ கள்ளழகர் கோவில்
* ஸ்ரீ பச்சை மலையப்பன் கோவில்
* கன்னிமார் சாமி கோயில்
* வேட்டை கருப்பண்ண சுவாமி கோயில்.
* 

### திருவிழாக்கள்

வருடத்தின் பங்குனி மாதம் வளர்பிறையில் இந்த பங்குனிப்பொங்கல் திருவிழா கொண்டாடப்படுகிறது. இது, இக்கிராமத்தின் மிக முக்கியத் திருவிழா ஆகும். சந்தன மாரியம்மனுக்கு நன்றி தெரிவிக்கும் விதமாக இத்திருவிழா கொண்டாடப்படுகிறது. திருவிழா நடைபெறும் பொழுது வெளியூரில் வசிக்கும் அழகாபுரி மக்கள் அழகாபுரிக்கு வந்து தங்கள் சொந்தங்களுடன் இணைந்து இத்திருவிழாவைக் கொண்டாடுகிறார்கள். இந்த திருவிழா மூன்று நாட்கள் நடைபெறும்.அனைத்து விதமான நேர்த்திக் கடன்களும் இந்த மூன்று நாட்களில் கடா வெட்டுதல் முதல் நாளில் நடைபெறும் மேலும் அம்மனுக்குச் செலுத்தப்படும். முக்கியமான மூன்றாம் நாளன்று தங்கள் மாமன் முறை உறவினர் மேல் மஞ்சள் நீரை ஊற்றியும் மற்றும் வண்ணப்பொடிகளைத் தூவியும் தங்கள் மகிழ்ச்சியினை மக்கள் வெளிப்படுத்துவார்கள். சித்திரை மாதம் அழகர் ஆற்றில் இறங்கும் வைபோகத்திற்கு இங்குள்ள தேவேந்திர குல மக்கள் அனைவரும் தீர்த்தம் எடுத்துக் கொண்டு அழகர் மீது தெளித்து முதல் மரியாதை வழங்கப்படும்.

மேற்கோள்கள்
-----------

1. ↑  "தமிழக சிற்றூர்களின் பட்டியல்" (PDF). *tnrd.gov.in*. தமிழ்நாடு ஊரக வளர்ச்சி மற்றும் ஊராட்சித்துறை. நவம்பர் 3, 2015 அன்று பார்க்கப்பட்டது.

 இங்கே விவசாயம் சார்ந்த தேவேந்திரகுல வேளாளர் மக்கள் அதிகமாக வாழ்ந்து வருகின்றனர்
***அமுலரியா ஆஸ்டோயா*** என்ற ***தேன் காளான்*** (***Armillaria ostoyae*** (sometimes called ***Armillaria solidipes***) என்பது பிசலாலிரியேசே குடும்பத்தைச் சேர்ந்த ஒரு காளான் வகை ஆகும். இது மேற்கு ஐக்கிய அமெரிக்காவில் மிகவும் பொதுவாக காணப்படக் கூடிய காளான்களான, அன்னைலரியா மெல்லேயா இந்த இனத்தவை பகிர்ந்து கொள்கின்றன. 

அமெரிக்காவின் கிழக்கு ஓரிகன் மலைப் பகுதிகளில் உள்ள தேசிய வனப்பகுதியில் இந்த தேன் காளான்.  3.4 சதுர மைல்கள் (2,200 ஏக்கர்கள்; 8.8 km2) நிலப்பரப்பில் மிகப்பெரிய உயிரினமாக பரந்து விரிந்திருக்கின்றன. இவை அனைத்தும் கண்களுக்குத் தெரியாத ஒரே ஒரு வித்திலிருந்துதான் உருவாகியிருக்கின்றன என்கிறார்கள் அறிவியலாளர்கள். இந்தக் காளான் உருவாகி குறைந்தது 2,400 ஆண்டுகள்  ஆகியிருக்கலாம் என்கிறார்கள். இந்த காளான் தொகுப்புக்கு  "**Humongous Fungus**".  என்று பெயரிட்டுள்ளனர். இந்த காளான்கள் மெதுவாகப் படர்ந்து, தான் செல்லும் வழியில் உள்ள தாவரங்களைக் கொன்றுவிடுகின்றன. ஒவ்வோர் இலையுதிர் காலத்தின்போதும் மஞ்சள் வண்ணக் காளான்களாகக் கூட்டம் கூட்டமாகத் தங்கள் இருப்பை வெளிக்காட்டிக்கொள்கின்றன. ஒரு சில வாரங்களில் தங்களுடைய உருவத்தை மாற்றி, வெள்ளை நிறமாக மாறி சுண்ணாம்புபோல் சாதாரணமாகக் காட்சியளிக்கின்றன. இந்தத் தேன் காளான்கள் மரங்களுக்கு மிகப் பெரிய ஆபத்தை விளைவித்துவிடுகின்றன. மரத்தின் வேர்களில் இருந்து சத்தை மெதுவாக உறிஞ்சி தங்களை வளர்த்துக்கொள்கின்றன. இதனால் மரங்கள் மெதுவாக சத்துகளை இழக்க ஆரம்பிக்கின்றன. 20, 30 ஆண்டுகளில் தேன் காளான்களை எதிர்த்து நிற்க முடியாமல் இறக்கும் நிலைக்கு சென்றுவிடுகின்றன.

இதே தேன் காளான்கள் அமெரிக்காவின் மிச்சிகன் பகுதியிலும் ஜெர்மனியிலும் உள்ளன. ஆனால் ஓரிகனில் வாழ்வதுபோல் அவை மிகப் பெரிய உயிரினமாகவும், மிகப் பழமையான உயிரினமாகவும் இல்லை.

மேற்கோள்கள்
-----------

1. ↑  Richardson Dodge, Sherri (24 July 2000). "An Even More Humongous Fungus". Pacific Northwest Research Station, US Forest Service.. பார்த்த நாள்: 2 November 2015.
2. ↑  "Biggest Living Thing". Extreme Science. 1 Dec 2010.
3. ↑  Puiu, Tibi (6 February 2015). "The largest organism in the world". *ZME Science*. 20 February 2015 அன்று பார்க்கப்பட்டது.
4. ↑  "கொலைகாரக் காளான்கள் இயற்கையின் விந்தை!". *செய்திக் கட்டுரை*. தி இந்து தமிழ். 23 நவம்பர் 2017. 30 நவம்பர் 2017 அன்று பார்க்கப்பட்டது.
**அண்** *(Unn)* என்பது இந்தியாவின் குசராத்து மாநிலத்தில் இருக்கும் சூரத் மாவட்டத்திலுள்ள ஒரு நகராட்சி நகரம் ஆகும். சூரத் மாநகராட்சிப் பகுதிக்குள் இந்நகரம் இடம்பெறுகிறது.

புவியியல் அமைப்பு
-----------------

21.115249° வடக்கு 72.857037° கிழக்கு என்ற அடையாள ஆள்கூறுகளில் அண் நகராட்சி பரவியுள்ளது. மேலும், கடல் மட்டத்தில் இருந்து 40 மீட்டர் (131 அடி) உயரத்தில் இந்நகரம் அமைந்துள்ளது.

மக்கள் தொகையியல்
----------------

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 28,761 ஆகும். இம்மக்கள் தொகையில் 65 விழுக்காடு நபர்கள் ஆண்கள் மற்றும் 35 விழுக்காடு நபர்கள் பெண்கள் ஆவர். அண் நகரின் படிப்பறிவு சதவீதம் 69% ஆகும். இது நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 76% மற்றும் பெண்களின் படிப்பறிவு சதவீதம் 56% ஆகும். மக்கள் தொகையில் 14 சதவீதத்தினர் ஆறு வயதிற்கு உட்பட்டவர்களாக உள்ளனர்.

மேற்கோள்கள்
-----------

1. ↑  Falling Rain Genomics, Inc - Un
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
|  |
| --- |
|  |
| **இசை** |
| சொல்லிசை (தமிழ் ராப்) |
| ராப் இசை  |
| **கலைஞர்கள்** |
| டாக்டர் பர்ண் |
| லங்சடசில் |
| கிறிசான் |
| சஞ்சீவன் |
| வதனா |
| சுரேசு த வண் |
| கிளியோபாற்றா VII |
| **குழுக்கள்** |
| சக்ரசோனிக் |
| சின்ன பேரரசு |
| பூம்மிரங்சு |
| யோகி பி உடன் நட்சத்ரா |
| சைன் |
| லீகலைசு |
| த புரபொசி |
| தமிழ்ப் புலவர் |
| கைப்பர்கினைட்டிக்சு |
| கிப்கொப் தமிழா |
| தொகு |

**சொல்லிசை** அல்லது **இராப்பு இசை** (Rap music) அல்லது **இப்பு ஆப்பு இசை** (Hip hop music) இப்பு ஆப்பு பண்பாட்டில் ஒரு வகுப்பு ஆகும். 1970களின் நியூ யார்க்கு நகரத்தில் ஆப்பிரிக்க அமெரிக்கர்களால் உருவாக்கப்பட்ட இசை இன்று அமெரிக்காவிலும் உலகம் முழுவதிலும் மிகப் புகழ்பெற்ற இசை வகைகளில் ஒன்றாகத் திகழ்கிறது. நியூ யார்க்கு நகரம் தவிர அட்டுலாண்டா, இலாசு ஏஞ்சலசு, தொராண்டோ, இலண்டன் நகரில் இன்று பல சொல்லிசைக் கலைஞர்கள் இருக்கிறார்கள். சொல்லிசை பலவிதமானவை; அவற்றில் சில: கிராங்கு (Crunk), சீ-பங்கு (G-Funk), கிழக்குக் கடற்கரை சொல்லிசை (East Coast Rap), கேங்குசிடா சொல்லிசை (Gangsta Rap) ஆகும்.

வரலாறு
------

பொதுப்பட சொல் இசையின் வரலாறு மூன்று இனத்தில் பிரிக்கப்படலாம். 

சொல் இசையின் பொற்காலம் (Golden Age of Hip Hop) 1970கள் முதல் 1990 வரை ஆகும். இந்த ஆண்டுகளில் நியூ யார்க்கு சொல் இசை தலைப்பட்டது. இக்காலப்பகுதியின் சொல் இசையின் பெயர் (Old School). சில புகழ்பெற்ற சொல் இசை கலைஞர்கள் கருடிசு பிளோ (Kurtis Blow), ஆப்பிரிக்கா பம்பாட்டா (Afrika Bambaataa), கே ஆர் எசு-வன் (KRS-One), எரிக்கு பி & இராகிம் (Eric B & Rakim), மாரிலி மாரல் (Marley Marl)ஆகியோர்.

1988 முதல் 1996 வரை *கேங்குசுடா இராப்பும்* கிழக்கு-மேற்கு எதிரிடை *இப்பு ஆப்பை* மேற்பட்டது. 1987 இல் இலாசு ஏஞ்சலசில் இருந்த NWA சொல்லிசைக் கூட்டணி "Straight Outta Compton" ஆல்பம் படைத்தார்கள். இந்த ஆல்பம் முதல் பிரதான "கேங்குசுடா இராப்பு" ஆல்பம் ஆகும். NWAஇல் இருந்த இசை கலைஞர்கள் ஐசு கியூபு (Ice Cube), இடாட்டர் திரே (Dr. Dre) மிக புகழ்பெற்ற தனி ஆல்பங்கள் படைத்தார்கள். 1991 இல் ஓக்குலாந்து-இல் இருந்த தூப்பாக்கு சகூர் (Tupac Shakur) அவரின் முதல் ஆல்பம், "2Pacalypse Now", படைத்தார். 1991 முதல் 1996 வரை 75 மில்லியன் ஆல்பம்கள்ளை விற்று, இன்று வரை உலகில் சொல்விசை ஆல்பம் விற்ற இசை கலைஞர்களின் இவர் முதலாவார். 

1988 முதல் 1993 வரை மேற்கு கடற்கரையில் இருந்த சொல் இசை மிக புகழ்பெற்றதாக இருந்தது. ஆனால் 1994-இல் நியூ யார்க்கு நகரிலிருந்த நாசு (Nas), நொட்டோரியசு பீ.ஐ.சீ (Notorious BIG) என்ற சொல்லிசைக் கலைஞர்கள் இவர்களின் முதல் ஆல்பம்களை படைத்தார்கள். 

நொட்டோரியசு பீ.ஐ.சீயுக்கும் தூப்பாக்கு சகூருக்கும் 1994 முதல் 1996 வரை எதிரிடை இருந்தது. 1996 செப்டம்பர் மாதத்தில் தூப்பாக்கு சுட்டுக்கொல்லப்பட்டு காலமானார். 6 மாதங்கள் பிரகு நொட்டோரியசு பீ.ஐ.சீ சுட்டுக்கொல்லப்பட்டு காலமானார்.

தூப்பாக்கு, நொட்டோரியசு பீ.ஐ.சீ மரணத்துக்கு பிரகு செய்-சி (Jay-Z), எமினெம் (Eminem), ஒளட்காசுட்டு (Outkast), 50 செண்டு (50 Cent) சில புகழ்பெற்ற ராப் இசை கலைஞர்கள் ஆவார்.

குறிப்புகள்
-----------
**பார்த்தலோமியோ டயஸ்** (*Bartholomew Diaz*; c. 1451 – 29 மே 1500), போர்த்துகல் அரசகுடும்ப பெருமானும் கடல்வழி தேடலாய்வாளரும் ஆவார். 1488ஆம் ஆண்டில் ஆபிரிக்காவின் தென்கோடி முனையைச் சுற்றிக்கொண்டு முதன்முதலாக அத்திலாந்திக்கிலிருந்து இந்தியப் பெருங்கடலை அடைந்தார். இவ்வாறு பயணித்த முதல் ஐரோப்பியராக அறியப்படுகின்றார்.

1487இல் போர்த்துகல்லின் இரண்டாம் ஜான் அரசர் டயசை கிறித்தவர்களின் பழங்கதை அரசர் பிரெசுடர் ஜான் இருந்த கிழக்கத்திய நிலப்பகுதியைக் கண்டறிந்து வருமாறு பணித்தார். 1488இல் பார்த்தலோமியோவும் அவரது மாலுமிகளும் ஆப்பிரிக்காவின் மேற்குக் கடலோரமாகச் சென்று கொண்டிருந்தபோது புயலொன்றில் சிக்கிக் கொண்டனர். இதனால் தென்னாப்பிரிக்காவின் கடல்முனையொன்றில் இறங்க வேண்டியதாயிற்று. இந்த முனைக்கு அப்பால் செல்லவியலாது போனது. இதனால் அம்முனையை அவர்கள் "புயல்களின் முனை" எனப் பெயரிட்டனர். போர்த்துகல் திரும்பிய அவர்களை வரவேற்ற அரசர் இது போர்த்துகேய நாடுகாண் பயணர்களுக்கான வெற்றியை நிலைநிறுத்தும் "நன்னம்பிக்கை முனை" என மறுபெயரிட்டார். உண்மையிலேயே பிரெசுடர் ஜான் என்ற அரசர் இல்லாமையால் அவர்களால் அவரது நாட்டைக் கண்டறிய இயலவில்லை; ஆனால் அத்தலாந்திக்கிலிருந்து இந்தியப் பெருங்கடல் சென்றடைய வழி கண்டுபிடித்திருந்தனர்; இது ஆசியாவின் பல்வேறு நிலப்பகுதிகளை கண்டறிய மிக மதிப்புள்ளதாக ஆயிற்று.

பெட்ரோ ஆல்வாரெசு காப்ரால் தலைமையில் பிரேசிலை நோக்கி சென்ற பிறிதொரு கடற்பயணத்தில் புயலொன்றின்போது கடலிலேயே இவர் மாண்டார். இவருக்கான சிலை தென்னாப்பிரிக்காவின் கேப் டவுனில் உள்ளது.

மேற்சான்றுகள்
-------------

1. ↑  Bio. "Bartolomeu Dias". 8 December 2015 அன்று பார்க்கப்பட்டது.
2. ↑  *The Anonymous Narrative*, p. 61.

மேலும் அறிய
-----------

Wikisource இந்தக் கட்டுரை  தற்போது பொது உரிமைப் பரப்பிலுள்ள நூலிலிருந்து உரையைக் கொண்டுள்ளது:  "பார்த்தலோமியோ டயசு". *பிரித்தானிக்கா கலைக்களஞ்சியம்* (11th). (1911). Cambridge University Press. 

* Ernst Georg Ravenstein, William Brooks Greenlee, Pero Vaz de Caminha (2010), *Bartolomeu Dias*.

வெளி இணைப்புகள்
---------------

விக்கிமீடியா பொதுவகத்தில்,  
 ***பார்த்தலோமியோ டயசு***   
என்பதின் ஊடகங்கள் உள்ளன. 

* இந்தக் கட்டுரை தற்போது பொது உரிமைப் பரப்பில் உள்ள வெளியீடு ஒன்றின் பகுதிகளைக் கொண்டுள்ளது:  "Bartolomeu Dias". *Catholic Encyclopedia*. (1913). நியூயோர்க்: இராபர்ட் ஆப்பில்டன்.
* Catholic Encyclopedia
ஓரலகு வட்டத்தைப் பயன்படுத்தி y = csc(x) சார்பின் வரைபடம் வரைதலின் அசைப்படம்.ஓரலகு வட்டத்தைப் பயன்படுத்தி *y* = csc(*x*) சார்பின் வரைபடம் வரைதலின் அசைப்படம்.
கணிதத்தில் **கோசீக்கெண்ட்** (*cosecant*) சார்பு என்பது ஒரு கோணத்தின் சார்பாகும். ஆறு முக்கோணவியல் சார்புகளுள் இதுவும் ஒன்றாகும். இந்த ஆறு சார்புகளில் முதலாவதாக வரிசைப்படுத்தப்படும் சைன் சார்பின் தலைகீழிச் சார்பு அதாவது சைனின் தலைகீழி, கோசீக்கெண்ட் ஆகும்.

வரையறை
------

செங்கோண முக்கோணம்.
ஒரு செங்கோண முக்கோணத்தின் கோணம் *A* -ன் முக்கோணவியல் சார்புகளை வரையறுக்க அம்முக்கோணத்தின் பக்கங்களைப் பின்வருமாறு அழைக்கலாம்:

* *செம்பக்கம்* (அல்லது கர்ணம்) (*hypotenuse*):

செங்கோணத்திற்கு எதிர்ப்பக்கம். இதன் அளவு  **h**. ஒரு செங்கோண முக்கோணத்தில் செம்பக்கந்தான் மூன்று பக்கங்களிலும் நீளமானது.

* *எதிர்ப்பக்கம்* (*opposite*):

நாம் எடுத்துக்கொண்ட கோணம் *A* -க்கு எதிரில் அமையும் பக்கம். இதன் நீளம்  **a**.

* *அடுத்துள்ள பக்கம்* (*adjacent*):

செங்கோணம் மற்றும் நாம் எடுத்துக்கொண்ட கோணம் இரண்டிற்கும் ( *A* மற்றும் *C*) பொதுவான பக்கம். இதன் நீளம்  **b**.

கோணம் *A* -ன் கோசீக்கெண்ட்:

csc(*A*) அல்லது cosec(*A*)
{\displaystyle \csc A={\frac {1}{\sin A}}={\frac {\textrm {hypotenuse}}{\textrm {opposite}}}={\frac {h}{a}}.}
ஒரு செங்கோண முக்கோணம் *A* கோணத்தைக் கொண்டதாய் அமைந்தால் போதும், அம்முக்கோணத்தின் அளவினை இவ்விகிதம் சார்ந்திருப்பதில்லை. ஏனென்றால் அவ்வாறு அமையும் செங்கோண முக்கோணங்கள் எல்லாம் வடிவொத்த முக்கோணங்களாக அமையும். மேலும் 
வடிவொத்த முக்கோணங்களின் ஒத்த பக்கங்களின் விகிதங்கள் சமமாக இருக்கும

முடிவிலாத் தொடராக
-----------------

கொசீக்கெண்ட் சார்பை முடிவிலாத் தொடராக பின்வருமாறு வரையறுக்கலாம்:

{\displaystyle {\begin{aligned}\csc x&{}=\sum \_{n=0}^{\infty }{\frac {(-1)^{n+1}2(2^{2n-1}-1)B\_{2n}x^{2n-1}}{(2n)!}}\\&{}=x^{-1}+{\frac {1}{6}}x+{\frac {7}{360}}x^{3}+{\frac {31}{15120}}x^{5}+\cdots ,\qquad {\text{for }}0<|x|<\pi .\end{aligned}}}
*B**n* : n -ஆம் பெர்னெளலியின் எண்

முற்றொருமைகள்
-------------

{\displaystyle \theta } -ன் அனைத்து மதிப்புகளுக்கும் பின்வரும் முற்றொருமைகள் மெய்யாகும்:

  

* {\displaystyle \csc \theta ={\frac {1}{\sin \theta }}}

* {\displaystyle \csc \theta =\sec \left({\frac {\pi }{2}}-\theta \right)}

* {\displaystyle 1+\cot ^{2}\theta =\csc ^{2}\theta .\!}

* பிற ஐந்து முக்கோணவியல் சார்புகள் வாயிலாக:

{\displaystyle \csc \theta =\!}

= {\displaystyle {\frac {1}{\sin \theta }}\!}
= {\displaystyle \pm {\frac {1}{\sqrt {1-\cos ^{2}\theta }}}\!}
= {\displaystyle \pm {\frac {\sqrt {1+\tan ^{2}\theta }}{\tan \theta }}\!}
= {\displaystyle \pm {\frac {\sec \theta }{\sqrt {\sec ^{2}\theta -1}}}\!}
= {\displaystyle \pm {\sqrt {1+\cot ^{2}\theta }}\!}

நேர்மாறு
--------

arcsec(*x*) (சிவப்பு) மற்றும் arccsc(*x*) (நீலம்) சார்புகளின் வழக்கமான முதன்மை மதிப்புகளின் வரைபடம் கார்ட்டீசியன் தளத்தில்.
கோசீக்கெண்ட் சார்பின் நேர்மாறுச் சார்பு:

arccsc அல்லது (csc−1).
{\displaystyle \theta =\operatorname {arccsc} \left({\frac {\text{hypotenuse}}{\text{opposite}}}\right)=\csc ^{-1}\left({\frac {h}{a}}\right).}
k, ஏதேனும் ஒரு முழு எண் எனில்:

{\displaystyle \csc(y)=x\ \Leftrightarrow \ y=\operatorname {arccsc}(x)+2k\pi {\text{ or }}y=\pi -\operatorname {arccsc}(x)+2k\pi }
**அழகிய திருச்சிற்றம்பலத் தம்பிரான்** (கி.பி 17 ஆம் நூற்றாண்டு) என்பவர் ஒரு தமிழ் புலவர், தருமபுரி ஆதீனகர்த்தர் ஆவார். இவர் சைவ சமய நூல்கள் பல நூல்களை இயற்றியுள்ளார். கிளி விடு தூது நூலை ஆசிரியரான திருவம்பல தேசிகரின் மேல் பாடினார்.

வாழ்க்கை குறிப்பு
-----------------

அழகிய திருச்சிற்றம்பல அடிகள் தமிழ்நாட்டின், காவிரியின் தென்கரையில் உள்ள திருவம்பர்மா காளத்தைச் சேர்ந்த மாகாள இலந்துறையில் பிறந்தார். இளமையில் தருமபுரி ஆதீனத்தில் திருவம்பல தேசிகரிடம் மாணவராகச் சேர்ந்து அவரிடம் தீட்சை பெற்றுக்கொண்டார். தருமபுரி ஆதீனத்தின் எட்டாவது பட்டம் பெற்றார். திருவம்பல தேசிகரின் ஆணைப்படி சொர்க்கபுரம் என்னும் ஊரில் ஒரு மடம் நிறுவினார். அந்த மடத்திற்கு தஞ்சாவூர் மராத்திய மன்னர்களான பாபு சாகேப் ஏகோஜி, அரசி கஜானாபாயி, இரத்ணாம் சரபோஜி ஆகியோர் மடத்துக்கு மானியங்களையும், நிலங்களையும் அளித்துள்ளனர்.

படைப்புகள்
----------

* கிளி விடு தூது
* அறிவானந்த சரித்திரம்
* வினாவுரை
* திரிபதார்த்த தீபம்
* சித்தார்த்த நிச்சயம்
* அநுட்டான விதி
* உசாத்தானத் தோத்திரம்
* அருட்பாமாலை

மறைவு
-----

இவர் 1748-ஆம் ஆண்டு கார்த்திகை மாதம் இறந்தார்.

குறிப்புகள்
-----------

1. ↑  தமிழ்க் கலைக்களஞ்சியம் முதல் தொகுதி, அழகிய திருச்சிற்றம்பலத் தம்பிரான்
**அழகிய நீர் மூஞ்சூறு** (*Elegant water shrew*)(*நெக்டோகேல் எலிகன்சு)* எனும் மூஞ்சூறு சிற்றினம் பாலூட்டி வகுப்பில் சோரிசிடே குடும்பத்தில் சோரிசினே உட்குடும்பத்தினைச் சார்ந்தது. இது ***நெக்டோகேலே*** பேரினத்தினைச் சார்ந்த ஒரே ஒரு சிற்றினமாகும். இது இந்தியாவில் சிக்கிம் மாநிலத்திலும் சீனாவிலும் வாழ்கிறது. இது தென்கிழக்கு திபெத்தில் காணப்படுவதால் திபெத்து நீர் மூஞ்சூறு எனவும் அழைக்கப்படுகிறது.

வாழிடம்
-------

நீர் மூஞ்சூறு என இதன் பொதுவான பெயர் குறிப்பிடுவது போல, *நெ. எலிகன்சு* தண்ணீர் அல்லது அதற்கு அருகில் வாழ்கின்றது. சீனா, திபெத், நேபாளம் போன்ற பகுதிகளில் சுத்தமான, மலையிலுள்ள நீரோடைகளில் இதைக் காணலாம். இந்த மூஞ்சூறு நீரிலும் நீரோடை படுக்கைகளிலும் வாழ்கிறது.

உடலமைப்பு
---------

அழகிய நீர் மூஞ்சூறு மென்மையான, வெல்வெட்டி உரோமங்களைக் கொண்டுள்ளது. சிலேட்டு நிற உரோமங்கள், நீள வெள்ளை முடிகளுடன் கலந்து முதுகுப்பகுதியில் காணப்படுகிறது. மூஞ்சூறுவின் வயிற்றுப் பக்கமானது முதுகு பக்கம் போன்றனது, ஆனால் நீள வெள்ளை முடிகள் காணப்படுவதில்லை. இதனுடைய வண்ணம் இதன் வாழிட பின்னணியுடன் எளிதாக பொருந்து அமைகிறது. இதனுடைய அளவு ஒரு மூஞ்சூறுவின் அளவுகளில் பெரியது. இதன் தலை மற்றும் உடல் நீளம் 90-128 மி.மீ வரை இருக்கின்றது. அதன் வால் நீளம் மட்டும் 89-110 மி.மீ ஆகும்.

உணவு
----

*நெ. எலிகன்ஸ்* நீர்வாழ் உயிரினமாகும். இது உணவுக்காக நீச்சல் மற்றும் டைவிங்கிற்கு ஏற்ற தகவமைப்பினைப் பெற்றுள்ளது. இதன் பற்கள் சிறிய மீன்களை சாப்பிடுவதற்கு ஏற்ப அமைந்துள்ளன. இது சாப்பிடும் உணவுகளில் பூச்சிகள் மற்றும் இளம் உயிரிகள், ஓட்டுமீன்கள் மற்றும் சிறிய மீன்கள் அடங்கும்.

மேற்கோள்கள்
-----------

1. ↑  Molur, S. (2016). "*Nectogale elegans*". *IUCN Red List of Threatened Species* **2016**: e.T41455A22319497. doi:10.2305/IUCN.UK.2016-2.RLTS.T41455A22319497.en. .
2. ↑  Corbett, G. J. Hill. 1980. A World List of Mammalian Species. London & Ithaca: British Museum (Natural History) Comstock Publishing Associates, a division of Cornell University Press.
3. ↑  Parker, S. 1990. Grzimek's Encyclopedia of Mammals, Vol. I. New York: McGraw-Hill Publishing Co..
4. ↑  Tate, G. 1947. Mammals of Eastern Asia. New York: MacMillan Company.
5. ↑  Parker, S. 1990. Grzimek's Encyclopedia of Mammals, Vol. I. New York: McGraw-Hill Publishing Co

* பூச்சியுண்ணி நிபுணர் குழு 1996. *நெக்டோகல் எலிகன்சு*. 2006 ஐ.யூ.சி.என் அச்சுறுத்தப்பட்ட உயிரினங்களின் சிவப்பு பட்டியல். 30 ஜூலை 2007 அன்று பதிவிறக்கம் செய்யப்பட்டது.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q612916
* விக்கியினங்கள்: Nectogale elegans
* ADW: Nectogale
* BOLD: 503115
* EoL: 1178934
* GBIF: 2435493
* iNaturalist: 46863
* IRMNG: 10801198
* ITIS: 633774
* IUCN: 41455
* MSW: 13700431
* என்.சி.பி.ஐ: 268758

 |
**சொல்ல சொல்ல இனிக்கும்** (*Solla Solla Inikkum*) என்பது 2009 ஆண்டு வெளியான இந்திய தமிழ் திரைப்படம். இப்படத்தை ஜி. முரளி அப்பாஸ் இயக்கியுள்ளார். இவர் இதற்கு முன் *ராசி* என்ற படத்தை இவர் இயக்கினார். இந்த படத்தில் நவ்தீப், மதுமிதா, மல்லிகா கபூர் ஆகியோர் முக்கிய கதாபாத்திரங்களில் நடித்தனர். பிரகாஷ் ராஜ், சுஜா, சாரா ஆலம்பரா, சந்தானம், லிவிங்ஸ்டன், ஆஷிஷ் வித்யார்த்தி ஆகியோர் துணை வேடங்களில் நடித்துள்ளனர். இந்த படத்தின் பணிகள் 14 மே 2008 இல் தொடங்கப்பட்டது, 2009 கோடையில் வெளியிடப்பட்டது.

கதை
---

விஜயகுமாரின் மகன் சத்யா ( நவ்தீப் ) பட்டப்படிப்பை முடித்துவிட்டு நண்பர்களான குரு ( அபிநய் ), சத்யன் ( சத்யன் ) ஆகியோருடன் நேரத்தை செலவிட்டு வருகிறார். அஞ்சலியை (சாரா அலம்பரா) சந்திக்கும் வரை அவனது வாழ்க்கை சிக்கலற்றதாகவே செல்கிறது. அஞ்சலியுடன் நட்பில் தொடங்கி அது காதலாக மாறுகிறது. அவன் அவளிடம் தன் காதலை சொல்லும்போது, அவள் அதை நிராகரிக்கிறாள். தான் அதுபோல பழகவில்லை என்கிறாள். அடுத்து மேக்னா (சுஜா) வருகிறாள், அவர்களிருவரும் பழகுகிறார்கள். அவள் அவனினிடம் பொழுதை போக்கவே பழகுவதாக கூறுகிறாள். சத்யா ராதிகாவை ( மதுமிதா ) சந்திக்கிறான். அவர்கள் நெருங்கிய நண்பர்களாக ஆகிறார்கள். குருவும் அவளுடன் பழகுகிறான். ராதிகாவை திருமணம் செய்து கொள்ள விரும்புவதாக சத்யா தெரிவிக்க முடிவு செய்தபோது, அவளும் குருவும் ஒருவரை ஒருவர் காதலிப்பதாக கூறி குண்டை வீசுகிறாள். குரு அவளை ஊர்சுற்ற அழைத்துச் சென்றான். அவளைப் பயன்படுத்திக் கொண்ட பிறகு, அவன் அவளை விட்டு விலகுகிறான். சத்யா இடையில் நுழைந்து அவளை திருமணம் செய்து கொள்வேண்டும் என்று குருவை வலியுறுத்துகிறான். குரு பத்ரி நாராயணனிடம் ( பிரகாஷ் ராஜ் ) அடைக்கலம் ஆகிறான். பத்ரி நாராயணன் சமுதாயத்தில் நல்ல செல்வாக்குள்ள மனிதர். அவர் குருவுக்கு பக்கபலமாக இருக்கிறார். சத்யா போராடி அவளுக்கு நீதிபெற்றுத் தருகிறான். அதன்பிறகு அனு ( மல்லிகா கபூர் ) சத்யாவின் வாழ்க்கையில் நுழைகிறாள்.

நடிப்பு
-------

* நவ்தீப் சத்யா
* மதுமிதா (நடிகை) இராதிகா
* மல்லிகா கபூர் அனுராதா
* பிரகாஷ் ராஜ் பத்ரி நாராயணன்
* சுஜா வருணே மேகா
* சாரா ஆலம்பரா - அஞ்சலி
* சந்தானம்
* லிவிங்ஸ்டன் ஜெயராமன்
* ஆஷிஷ் வித்யார்த்தி மதியழகன்
* அபிநய் குரு
* விஜயகுமார் சத்தியாவின் தந்தை
* தேவதர்சினி பத்ரியின் மனைவி
* சத்தியன் சத்தியன்
* நாசர்
* மீரா கிருஷ்ணன்
* இளவரசு
* சிறீரஞ்சனி

இசை
---

இப்படத்திற்கான இசையை பரத்வாஜ் அமைத்துள்ளார்.

|  |  |
| --- | --- |
| பாடல்கள் |  |
| # | பாடல் | படகர்கள் | நீளம் |  |
| 1. | "சகியே சகியே"   | பென்னி தயாள் | 5:12 |
| 2. | "ராஜாதிராஜா இல்ல"   | பென்னி தயாள் | 4:36 |
| 3. | "காதல் ஒரு பள்ளிக்கூடம்"   | எம். எம். அப்துல்லா | 4:58 |
| 4. | "ஹே அழகிய பெண்ணே"   | ஹரிசரண் | 4:10 |
| 5. | "அச்சம் வெட்கம்"   | ஜனனி பரத்வாஜ் | 4:22 |
| **மொத்த நீளம்:** | **24:13** |  |

வெளியீடு
--------

*ரெடிஃப்* படத்திற்கு ஐந்து நட்சத்திரங்களில் இரண்டை கொடுத்தது. மேலும் "சொல்ல சொல்ல இனிக்கும் நல்ல உள்ளடக்கம் கொண்டது. படம் நன்றாகத் தொடங்குகின்றது, அது மந்தமாகவும், மிகைக் காட்சிகள் இல்லாமல் இருந்திருந்தால், உண்மையில் அதன் பார்வையாளர்களை கவர்வதற்கு வாய்ப்பாக இருந்திருக்கலாம்" என்று குறிப்பிட்டது.

குறிப்புகள்
-----------

1. ↑  "Solla Solla Inikkum Movie Launch". IndiaGlitz. 2008-05-15 அன்று மூலம் பரணிடப்பட்டது. 2009-03-31 அன்று பார்க்கப்பட்டது.
2. ↑  "Solla Solla Inikkum: A Film for youth". tamilwire.com. 2009-03-03 அன்று மூலம் பரணிடப்பட்டது. 2009-03-31 அன்று பார்க்கப்பட்டது.
3. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *சொல்ல சொல்ல இனிக்கும்*
**பார்ண் படி** (*Barn Buddy*) என்பது தெப்ரோத்தின் சமூக வலையமைப்பு ஆட்டமாகும். இவ்வாட்டத்தை முகநூல், ஹாய்5 ஆகிய சமூக வலையமைப்புத் தளங்களில் விளையாட முடியும். இது ஒரு தோட்ட ஒப்புச்செயலாக்கச் சமூக வலையமைப்பு ஆட்டமாகும். இவ்வாட்டத்திற்குப் போட்டியாக உள்ள ஆட்டங்களாக ஃபார்ம்வில், ஹேப்பி ஃபார்ம், ஃபார்ம் டவுன், ஹார்வெஸ்ட் மூன் போன்ற ஆட்டங்களைக் குறிப்பிட முடியும்.

இவ்வாட்டத்தைத் தமிழிலும் பெற்றுக் கொள்ள முடியும்.

விளையாடுதல்
-----------

ஒருவர் பார்ண் படியை விளையாடத் தொடங்கும்போது அவருக்கு ஆறு நிலத் துண்டுகளும் சில பயிர்களும் வழங்கப்பட்டிருக்கும். அப்போது அவர் சுழியாவது தரத்தில் இருப்பார். பின்னர், பயிர்களை நட்டு அறுவடை செய்வதன் மூலமும் விலங்குகளைத் துடைப்பதன் மூலமும் அனுபவத்தைப் பெற்றுக் கொள்ள முடியும்.

### கடை

பார்ண் படியில் கடை என்பது பார்ண் படி விளையாடுவதற்குத் தேவையான பொருட்களைக் கொள்வனவு செய்வதற்கு உதவுகின்றது. இதற்காக நாணயங்களையும் கடன்களையும் பயன்படுத்த முடியும்.

#### பயிர்கள்

பார்ண் படியில் பயிர்களை நட்டு அறுவடை செய்ய முடியும்.

இப்பயிர்களைக் குறிப்பிட்ட காலத்தினுள் அறுவடை செய்யாவிடின் அவை வாடிப் போய் விடும் என்பதும் குறிப்பிடத்தக்கது.

#### பூக்கள்

பார்ண் படியில் பூக்களை நாணயங்களுக்கும் விசேட பூக்களைக் கடன்களுக்கும் வாங்க முடியும்.

#### மிருகங்கள்

பார்ண் படியில் நாணயங்கள் மூலமும் கடன்கள் மூலமும் மிருகங்களை வாங்க முடியும்.

பார்ண் படியில் சில உயிரினங்களைத் துடைப்பதன் மூலம் அனுபவத்தைப் பெற்றுக் கொள்ள முடியும்.

#### அலங்காரங்கள்

கடை மூலம் தானியக் களஞ்சியங்கள், பெயர் அடையாளங்கள், வைக்கோற்கேடு போன்றவற்றை வாங்கிப் பண்ணையை அலங்கரிக்க முடியும். மேலும் பின்னணிகளையும் மாற்றி அமைக்க முடியும்.

#### டோமோ

கடையில் டோமோ என்னும் கேலிச்சித்திரக் கதாபாத்திரத்தையும் வாங்க முடியும்.

#### ஏனையவை

ஏனையவை என்னும் தத்தலில் வலிமையான உரத்தைப் பெற்றுக் கொள்ள முடியும். இது பயிர்களின் வளரும் நிலையை 50 சதவீதத்தால் குறைக்கக்கூடியது.

#### வரையறையுள்ள பதிப்புகள்

பார்ண் படியில் ஒரு குறிப்பிட்ட காலத்தில் மட்டும் பெறக்கூடியதாக வரையறையுள்ள பதிப்புகளும் வழங்கப்படுவதுண்டு.

### சேமிப்புவீடு

விளையாடுபவர் அறுவடை செய்த பொருள்களை விற்பதற்குச் சேமிப்புவீடு பயன்படுத்தப்படுகின்றது.

### அடைவுகள்

பார்ண் படியில் அடைவுகளைப் பெறுவதன் மூலம் அனுபவத்தையும் கடன்களையும் பெற்றுக் கொள்ள முடியும். இதற்கென பார்ண் படி ஆட்டத்தில் குறிப்பிடப்பட்டுள்ள சில பணிகளை முடிக்க வேண்டும்.

தலைவர்பலகை
----------

பயனரின் நண்பர்களிடையேயும் பயனரின் நாட்டிலுள்ளவர்கிடையேயும் உலகிலேயும் முன்னணியில் உள்ளவர்களைப் பற்றிய தகவல்களைப் பார்ண் படியின் தலைவர்பலகை தருகின்றது.

மேற்கோள்கள்
-----------

1. ↑  ["ஆட்டங்கள் (ஆங்கில மொழியில்)". 2012-05-11 அன்று மூலம் பரணிடப்பட்டது. 2012-04-08 அன்று பார்க்கப்பட்டது. ஆட்டங்கள் (ஆங்கில மொழியில்)]
2. ↑  உலகை கலக்கிய விளையாட்டு பேஸ்புக்கிலும்!
[*தொடர்பிழந்த இணைப்பு*]
3. ↑  பார்ண் படி
4. ↑  "பார்ன் படி". 2012-04-08 அன்று மூலம் பரணிடப்பட்டது. 2012-04-08 அன்று பார்க்கப்பட்டது.
**கோசிறீ தீவுகள் மேம்பாட்டு ஆணையம்** (*Goshree Islands Development Authority*) 1994 ஆம் ஆண்டு இந்தியாவின் கேராளாவில் நிறுவப்பட்டது. கொச்சி நகரப் பகுதியின் வளர்ச்சிக்காக அமைக்கப்பட்ட இரண்டு அரசு நிறுவனங்களில் இதுவும் ஒன்றாகும். முழுமையான கொச்சி மாநகராட்சிக்கும் பிராந்தியத்தைச் சுற்றியுள்ள அனைத்து நகராட்சிகளுக்கும் பெருநகர கொச்சின் மேம்பாட்டு ஆணையம் சேவை செய்கிறது. கோசிறீ தீவுகள் மேம்பாட்டு ஆணையத்தின் முக்கிய நோக்கம், இதன் பெயர் குறிப்பிடுவது போல, கொச்சி நகரத்தையும் அதைச் சுற்றிலும் உள்ள சிதறிய தீவுகளின் உள்கட்டமைப்பு வசதிகளை மேம்படுத்துவது ஆகும். முழு வைப்பீன் தீவு, வல்லர்பாடம், போல்கட்டித் தீவு, கதமக்குடி தீவுகள் மற்றும் 100 கிமீ2 பரப்பளவைக் கொண்ட வேம்பநாடு ஏரியில் உள்ள சிறிய தீவுகளின் குழு ஆகியவை இதன் ப்ரப்பளவாகும். இப்பரப்பளவு 3.5 லட்சம் மக்கள் தொகை கொண்டது.

மேற்கோள்கள்
-----------

1. ↑  Mishra, Sunita (26 January 2021). "All about Goshree Islands Development Authority (GIDA)". *Housing.com*. 10 April 2021 அன்று மூலம் பரணிடப்பட்டது. 10 April 2021 அன்று பார்க்கப்பட்டது.
2. ↑  Areas of Greater Cochin
**அழகியல்** (*Aesthetics* அல்லது *æsthetics* அல்லது *esthetics* என்பது அழகின் தன்மையை ஆராய்வதும், கலைப்படைப்புகளில் அழகை இனம் கண்டு இரசிப்பதும், சுவையுடன் படைப்புகளைப் படைப்பதும் பற்றிய இயலாகும். அறிவியல் வழியே உணர்வுகளையும் உணர்வுகளுடன் இணைந்த உணர்ச்சிகளையும் ஆராயும், மதிப்பு, உள்ளுணர்வுகள் மற்றும் இரசனை இவற்றை அளவிடும் கல்வியாகவும் வரையறுக்கலாம். சற்றே விரிவான நோக்கில், கலை, பண்பாடு மற்றும் இயற்கையை பிரதிபலிக்கும் துறையாகவும் அறிஞர்கள் வரையறுக்கின்றனர்." அழகியல் உலகை புதிய கோணங்களில் காணவும் புரிந்து கொள்ளவும் முயல்கிறது.

தொன்மம்
-------

இந்திய மரபில் அழகியல் இன்பத்தை ‘ரசம்’ எனும் பதத்தினால் குறித்தனர். இப் பதம் இருக்கு வேதத்திலிருந்து தோன்றியிருப்பதைக் காண முடிகின்றது. இருக்கு வேதத்தில் சோமாவதை எனும் தாவரத்திலிருந்து பெறப்பட்ட பாணத்தைக் குறிக்க ரசம் பயன்பட்டது (சோமரசம்). அவ்வாறே கலை வெளிப்பாடுகளில் பல்வேறு சுவைகளை உள்ளடக்கிய பண்பு, ரசம் எனும் எண்ணக்கருவை தருகின்றது. ரசக் கோட்பாட்டின் விரிவான வளர்ச்சியை பரதரின் நாட்டிய சாஸ்திரத்தில் காணமுடிகின்றது. நாட்டிய சாஸ்திரம் மிகத் தொன்மையான நூலாகும். அதில் நாடகங்களின் மனவெழுச்சி விளைவுகளைத் துல்லியமாக இனங்காட்டக் கூடியவாறு ரசக் கோட்பாட்டினை பரத முனிவர் வைத்துள்ளார். அதில்,

* சிருங்காரம் – காதல்
* ஹாஸ்யம் – நகைச்சுவை
* கருணை – இரக்கம்
* ருத்திரம் – கோபம்
* வீரம் – திண்டிறல்
* பயானகம் – அச்சம்
* பீபஸ்தம் – வெறுப்பு
* அற்புதம் – வியப்பு

பரதர் முன்வைத்த எட்டு ரசங்களோடு அபிநவகுப்தர் முன்வைத்த சாந்தம் எனும் ரசம் சேர்ந்து ‘நவரசங்கள்’ எனப்படுகின்றன. ரசங்கள் பொதுவாக உடலால், உரையால், உடையால் துலக்கம் பெற்றிருந்தன.

மேற்கோள்கள்
-----------

1. ↑  Definition 1 of *aesthetics* from the Merriam-Webster Dictionary Online.
2. ↑  Zangwill, Nick. "Aesthetic Judgment", *Stanford Encyclopedia of Philosophy*, 02-28-2003/10-22-2007. Retrieved 07-24-2008.
3. ↑  Kelly (1998) p. ix
4. ↑  Review பரணிடப்பட்டது 2017-01-31 at the வந்தவழி இயந்திரம் by Tom Riedel (Regis University)
5. ↑  Freeman, Lindsey (Phd) *Remembering Debord* cannon-beach.net
**திருப்பூங்குடி ஆறுமுகம்** இலங்கையில் எழுபதுகளிலும் எண்பதுகளிலும் தனது கதாப்பிரசங்கங்களினாலும், வில்லுப்பாட்டு நிகழ்ச்சிகளாலும் பெயர் பெற்றவர். இலங்கை ஒலிபரப்புக் கூட்டுத்தாபனத்தின் மற்றும் இலங்கை ரூபவாகினித் தொலைக்காட்சியின் நிகழ்ச்சிகளில் கலந்துகொண்டு தமிழ் மற்றும் சைவப்பணியாற்றியவர். 

புங்குடுதீவில் கிழக்கூர் பகுதியில் பெரும் வணிகர் கந்தப்பு, அன்னப்பிள்ளை ஆகியோருக்கு மூத்த புத்திரனாகத் தோன்றியவர் திருப்பூங்குடி ஆறுமுகம் எனப் பின்பு பெயர் விளங்கிய கந்தப்பு ஆறுமுகம். தனது ஒன்பதாவது வயதில் தந்தையை இழந்த இவர், தனது அயராத உழைப்பினாலும், மனம் தளராத உறுதியினாலும், கல்வியில் உயர்ந்து, பலாலி ஆசிரியர் பயிற்சிக் கல்லூரில் பயின்று, ஆசிரியராகப் பரிணமித்தார். கொழும்பு நுண்கலைக் கல்லூரியில் சித்திரக்கலையினையும், கட்டிடக்கலையினையும் கற்றுத்தேர்ந்தார். இவர் கொழும்பு விவாகானந்தாக் கல்லூரியில் ஆசிரியராகவும், யாழ்ப்பாணம் வைத்தீஸ்வராக் கல்லூரியில் தலைமை ஆசிரியராகவும் பணியாற்றினார்.

தன் சிறுவயதிலேயே நாடக்கலையில் பெரும் நாட்டம் கொண்டவராக இருந்தார். தன் தாய்மாமனாராகிய பொன்னம்பலம் அவர்களின் வழிகாட்டலில் பல நாடகங்களில் நடித்தார். இலங்கையின் அனைத்துப் பகுதிகளிலும், இந்தியா, மலேசியா, சிங்கப்பூர், இங்கிலாந்து, எனத் தூரதேசங்களிலும் தனது கதாப்பிரசங்கங்களினாலும், வில்லுப்பாட்டு நிகழ்ச்சிகளாலும் பெயர் பெற்றவர். இலங்கை ஒலிபரப்புக் கூட்டுத்தாபனத்தின் மற்றும் இலங்கை ரூபவாகினித் தொலைக்காட்சியின் நிகழ்ச்சிகளில் கலந்துகொண்டு தமிழ் மற்றும் சைவப்பணியாற்றியவர். 

வில்லுப்பாட்டு என்னும் கிராமியக் கலைவடிவத்தை முதல்முதல் ஈழப்பெருமண்ணில் புதுமெருகோடு அரங்கேற்றி விரிவுபடுத்தியர் "திருப்பூங்குடி" என்று தன் தாயூரின் பெயரால் பெருமையுடன் அழைக்கப்படும் திருப்பூங்குடி ஆறுமுகம். இன்று வில்லுப்பாட்டு நிகழ்ச்சிகளில் பிரபலமாக பிரகாசித்துகொண்டிருக்கும் சின்னமணி, நாச்சிமார் கோவிலடி இராஜன், போன்றவர்கள் திருப்பூங்குடி அவர்களிடம் வில்லிசை பயின்றவர்கள்.

இன்னிசை வேந்தர் பொன். சுந்தரலிங்கம், பொன் சுபாஸ் சந்திரன் ஆகியோர் திருபூங்குடி அவர்களின் மைத்துனர்கள் ஆவர். 

திருப்பூங்குடி அவர்களின் சைவத்தமிழ் பணியைப் பாராட்டி சுத்தானந்தபாரதி அவர்கள் "அன்புக்கடல்" என்ற போற்றிப் புகழ்ந்துள்ளார். தமிழிசைமாமணி சீர்காழி கோவிந்தராஜன் அவர்களும் இவருக்கு "வில்லிசைமழை" எனப் பட்டமளித்துக் கெளரவமளித்துள்ளார்.
**திருமலை மலைச் சாலைகள்** (*Tirumala ghat roads*) என்பது திருப்பதி மற்றும் திருமலை இடையேயான இரண்டு நிலக்கீல் செங்குத்தான இயற்கை சரிவுகளால் ஆன மலைப் பகுதி சாலைகள் ஆகும். இவரி கிழக்குத் தொடர்ச்சி மலைப்பகுதியில் சேசாசலம் மலைத்தொடரில் உள்ளன.

பாதை விளக்கம்
-------------

இரண்டு மலைச் சாலைகளும் இரட்டை தடப் பாதைகள் ஆகும். இவை மலைகள் மேலே செல்லவும் மலையிலிருந்து கீழே இறங்கவும் வெவ்வேறு பாதைகளாக அமைக்கப்பட்டுள்ளன. பழைய மலைப் பாதை 1944-ல் அமைக்கப்பட்டது. மற்றொன்று 1974-ல் அமைக்கப்பட்டது. திருமலையிலிருந்து திருப்பதிக்கு வாகனங்கள் செல்ல பழைய மலைச் சாலையும், திருப்பதியிலிருந்து திருமலைக்கு புதிய மலைச் சாலையும் பயன்படுத்தப்படுகின்றன. திருமலை மலையில் ஏறுவதற்கான பாதை அலிபிரியில் தொடங்குகிறது. மேலும் இங்கு அஞ்சலி தோரணையில் பிரமாண்டமான கருடன் சிலை உள்ளது. ஒவ்வொரு சாலையும் தோராயமாக 19 கி. மீ. நீளமுடையதாகும். இச்சாலைகளில் 36க்கும் மேற்பட்ட கொண்டை ஊசி வளைவுகள் உள்ளன. திருமலை வெங்கடாசலபதி கோயிலை அடைய சுமார் 40 நிமிடங்கள் ஆகும்.

### வடிவமைப்பு

அடர்ந்த காடுகளின் வழியாக 12 மைல் தூரம் மலைகள் மற்றும் குறுக்கே வளைந்து செல்லும் பழைய மலைச் சாலையின் திட்டமிடல் மற்றும் செயல்படுத்தல் திவான் பகதூர் ஏ. நாகேசுவர ஐயர் அவர்களால் மிகவும் பொறியியல் திறமை மற்றும் திறனுடன் நிறைவேற்றப்பட்டது.

குறிப்பு: தி இந்து. தேதி: ஏப்ரல் 11, 1944.

குறிப்பு: தி இந்து. தேதி: மே 16, 2006

சுங்கச் சாவடி
-------------

 அலிபிரி - திருப்பதி புதிய மலைச் சாலையில் சப்தகிரி பாதுகாப்பு மண்டலம் மற்றும் சுங்கச்சாவடி
அலிபிரியில், பயங்கரவாதிகள் மற்றும் சமூக விரோதிகளிடம் இருந்து மலைகளைப் பாதுகாக்க, திருமலைக்குள் வரும் வாகனங்கள் மற்றும் பக்தர்களைச் சோதனையிடுவதற்காகச் சுங்கச்சாவடி மற்றும் பாதுகாப்பு மண்டலம் ஏற்படுத்தப்பட்டது.

மேலும் பார்க்கவும்
------------------

நீலகிரி மலைச் சாலைகள்

மேற்கோள்கள்
-----------

1. ↑  "Tirupati to Tirumala by Road". 2016-04-08 அன்று மூலம் பரணிடப்பட்டது. 2016-04-20 அன்று பார்க்கப்பட்டது.
2. ↑  Shantha, Nair (2013). *Sri Venkateswara*. Mumbai: Jaico Publishing House. பன்னாட்டுத் தரப்புத்தக எண்:9788184954456. .
3. ↑  "New security set-up at Alipiri". 28 April 2016 அன்று பார்க்கப்பட்டது.
**திருப்பூர் மத்திய அரிமா சங்க விருதுகள் 2013** 2011 இலும், 2012 இலும் வெளிவந்த குறும்படங்கள், ஆவணப்படங்கள், பெண் எழுத்தாளர்களின் நூல்கள், திரைப்படம், குறும்படம் குறித்த புத்தகங்கள் ஆகியவற்றில் சிறந்தவையாக தேர்வு செய்யப்பட்ட படைப்புகளுக்கு திருப்பூர் மத்திய அரிமா சங்கத்தினால் வழங்கப்பட்ட விருதுகளாகும். விருது வழங்கும் நிகழ்வு ஜூன் 15, 2013 இல் மத்திய அரிமா சங்கம், ஸ்டேட் பாங்க் காலனி, காந்திநகர், திருப்பூர், இந்தியாவில் நடைபெற்றது. நிகழ்வுக்கு அரிமா உதயசங்கர் தலைமை தாங்கினார். சுப்ரபாரதிமணியன், அஜயன்பாலா, ஈழவாணி, சி.ரவி. ஆகியோர் உரை ஆற்றினர். பரிசுத்தொகை 25000 ரூபா.

அரிமா திரைப்பட நூல் விருது பெற்றவர்கள்
--------------------------------------

* அஜயன்பாலா (உலக சினிமா வரலாறு)

அரிமா குறும்பட விருது பெற்றவர்கள்
---------------------------------

* வினாயக மூர்த்தி
* இரா.செல்வி
* வியாகுல மேரி
* முத்து
* தி.சிவகுமார்
* ஜி.திருநாவுக்கரசு
* நவயுகன்
* ஏ.ஏ,எஸ்.சுபாஷ்

அரிமா சக்தி விருது பெற்றவர்கள்
------------------------------

* ஈழவாணி ( சென்னை)
* மு .சரளா (கோவை)
* நீலவேணி ராதாகிருஷ்ணன் (அவிநாசி)
* பவள சங்கரி (ஈரோடு
* அமுதினி ஏ,வி (திருப்பூர்)

மேற்கோள்கள்
-----------

1. ↑
2. ↑
3. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2015-01-27 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2015-01-27 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2015-01-27 அன்று பார்க்கப்பட்டது.
6. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2015-01-27 அன்று பார்க்கப்பட்டது.
**அங்கோலாவின் முழுமையான விடுதலைக்கான தேசிய ஒன்றியம்** (*National Union for the Total Independence of Angola*, *UNITA*, **யுனிட்டா**) என்பது அங்கோலா நாட்டின் இரண்டாவது பெரிய அரசியல் கட்சியாகும். 1966 ஆம் ஆண்டில் நிறுவப்பட்ட இக்கட்சி, அங்கோலாவின் விடுதலைக்கான போரில் (1961–1975) அங்கோலா மக்கள் விடுதலை இயக்கத்துடன் இணைந்து பங்குபற்றியது. பின்னர் 1975-2002 காலப்பகுதியில் அங்கோலாவில் இடம்பெற்ற உள்நாட்டுப் போரில் அங்கோலா மக்கள் விடுதலை இயக்கத்தினருக்கு எதிராகப் போரிட்டது. இந்த உள்நாட்டுப் போர் பனிப்போர்க் காலத்தில் மிகவும் முக்கியத்துவம் பெற்றதாக இருந்தது. யுனிட்டா அமைப்பு அமெரிக்கா, தென்னாப்பிரிக்கா ஆகிய நாடுகளிடம் இருந்து இராணுவ உதவிகளைப் பெற்றது. அதே வேளையில் மக்கள் விடுதலை இயக்கம் சோவியத் ஒன்றியம், மற்றுமதன் கூட்டு நாடுகளிடம் இருந்தும் உதவிகளைப் பெற்றது.

யுனிட்டா அமைப்பு ஜொனாசு சவிம்பி என்பவரால் ஆரம்பிக்கப்பட்டது. சவிம்பி 2002 இல் இறக்கும் வரை அவ்வமைப்பின் தலைவராக இருந்தார். இதன் பின்னர் இசாயசு சமக்குவா என்பவர் தலைமைப் பொறுப்பை ஏற்றார். சவிம்பியின் இறப்புக்குப் பின்னர், யுனிட்டா அமைப்பு ஆயுதப் போராட்டத்தைக் கைவிட்டு நேரடி அரசியலில் இறங்கியது. 2008 தேர்தல்களில் இக்கட்சி 220 தொகுதிகளில் 16 இடங்களைக் கைப்பற்றியது.

மேற்கோள்கள்
-----------

1. ↑  Consulado Geral de Angola
2. ↑  "Angola-Emergence of UNITA". 20 சனவரி 2015 அன்று பார்க்கப்பட்டது.
3. ↑  Obituary: Jonas Savimbi, Unita's local boy, பெப்ரவரி 25, 2002. பிபிசி.

வெளி இணைப்புகள்
---------------

* (போர்த்துக்கேயம்) யுனிட்டாவின் அதிகாரபூர்வத் தளம்
* French interview of Jonas Savimbi in 1978.
* List of attacks attributed to UNITA on the START terrorism database, Profile on START பரணிடப்பட்டது 2013-01-11 at the வந்தவழி இயந்திரம்
**ய்** (About this soundய் (உதவி·தகவல்)) தமிழ் மொழியின் எழுத்துகளில் ஒன்று. இது தமிழ் நெடுங்கணக்கில் இருபத்துநான்காவது எழுத்து. இது மொழியின் ஓர் ஒலியையும், அவ்வொலியைக் குறிக்கும் வரிவடிவத்தையும் குறிக்கும். இவ்வெழுத்தை "யகர மெய்" அல்லது "யகர ஒற்று" என்பர். எனினும் பொதுப் பேச்சு வழக்கிலும், பிள்ளைகளுக்கு எழுத்து கற்பிக்கும்போதும் இவ்வெழுத்தை "இய்யன்னா" என வழங்குவர்.

"ய்" இன் வகைப்பாடு
------------------

தமிழ் எழுத்துகளின் உள்ள உயிரெழுத்து, மெய்யெழுத்து என்னும் இரண்டு வகைகளில் **ய்** மெய்யெழுத்து வகையைச் சேர்ந்தது. மெய்யெழுத்துகள் அரை மாத்திரை அளவே ஒலிக்கும் தன்மை வாய்ந்தன. இதனால் இவ்வெழுத்தும் அரை மாத்திரை அளவுடனேயே ஒலிக்கும்

தமிழ் எழுத்துகளில் மெய்யெழுத்துகள் வல்லினம், மெல்லினம், இடையினம் என மூன்று இனங்களாகப் பிரிக்கப்பட்டுள்ளன. இவற்றில் **ய்** இடையின மெய் வகையைச் சேர்ந்தது. இவ்வெழுத்து, வல்லினம் பிறக்கும் மார்புக்கும், மெல்லினம் பிறக்கும் மூக்குக்கும் இடைப்பட்ட இடமான கழுத்தில் பிறப்பதால் இடையின வகையுள் சேர்க்கப்பட்டுள்ளது.

இனவெழுத்துகள்
-------------

எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் எழுத்துகளை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. ய், ர், ல், வ், ழ், ள் ஆகிய ஆறும் ஓரினத்தைச் சேர்ந்தவையாகக் கொள்ளப்படுகின்றன..

குறிப்புகள்
-----------

1. ↑  *தொல்காப்பியம் எழுத்ததிகாரம் - இளம்பூரணர் உரை*, 2006 பக். 11
2. ↑  இளவரசு, சோம. 2009. பக். 46

உசாத்துணைகள்
------------

* இளவரசு, சோம. *நன்னூல் எழுத்திகாரம்*, மணிவாசகர் பதிப்பகம், சென்னை. 2009 (நான்காம் பதிப்பு).
* சுப்பிரமணியன், சி. *பேச்சொலியியல்*, நாட்டார் வழக்காற்றியல் ஆய்வு மையம், பாளையங்கோட்டை, 1998.
* *தொல்காப்பியம் எழுத்ததிகாரம் - இளம்பூரணர் உரை*, சாரதா பதிப்பகம், சென்னை. 2006 (இரண்டாம் பதிப்பு)
* பவணந்தி முனிவர், *நன்னூல் விருத்தியுரை*, கமல குகன் பதிப்பகம், சென்னை. 2004.
* வேலுப்பிள்ளை, ஆ. *தமிழ் வரலாற்றிலக்கணம்*, குமரன் புத்தக இல்லம், கொழும்பு. 2002.
ஓர் அணுவில் உள்ள எதிர்மின்னிகள், அவை பெற்றுள்ள ஆற்றலின் அடிப்படையில் பல்வேறு சுற்றுப்பாதைகளில் உலா வருகின்றன. இவ் வெவ்வேறு சுற்றுப்பாதைகளுக்கு, எதிர்மின்னி வலயம் அல்லது கூடு (ஆர்பிட்டால்) என்று பெயர். ஓர் அணுவில், யாவற்றினும் மிக அதிக ஆற்றல் உள்ள எதிர்மின்னிகள் உலாவரும் வலயத்தின் அடிப்படையிலே, தனிம அட்டவணையில் அடுத்தடுத்து உள்ள நெடுங்குழுத் தனிமங்கள் குழுக்களாக வகைப்படுத்தப்படும். முதல் வலயமாகிய s என்னும் எதிர்மின்னிக் கூட்டில் ஒரு தனிமத்தின் அதிக ஆற்றல் உள்ள எதிர்மின்னிகள் இருந்தால், அவ்வகைத் தனிமங்களுக்கு s-வலயக்குழுவைச் சேர்ந்த தனிமங்கள் என்று பெயர். அதே போல ஒரு தனிமத்தின் உயர்-ஆற்றல் எதிர்மின்னிகள் p என்னும் சுற்றுப்பாதைக் கூட்டில் இருந்தால் அத் தனிமம் p-வலயக்குழுவில் உள்ளதாகக் கொள்ளப்படும். எதிர்மின்னிகள் ஒரு வலயத்தில் இருந்து மற்றொரு வலயத்திற்கு மாறும் பொழுது அவைகளுக்கு இடையே உள்ள ஆற்றலை வெளிவிடுகின்றது. அவ்வாற்றல் ஒளியாக வெளிவிடும் பொழுது, அதனை அளக்கப் பயன்படுத்திய ஒளிநிற அளவீட்டில் அவை வெவ்வேறு நிறக்கோடுகளாகத் தெரிந்தன. அக்கோடுகளின் தோற்றத்தின் அடிப்படையிலே அவற்றை *தெளிவானது* (**s**harp), *தலைமையானது* (**p**rinicpal), *பிசிறுடையது* (**d**iffuse), *அடிப்படையானது* (**f**undamental), என்றும் மற்ற கோடுகளை குறிப்பிட தொடர்ந்து வரும் ரோமானிய எழுத்துக்களாலும் குறித்தனர். எனவே எதிர்மின்னி வலயக் குழுக்கள் கீழ்வருவனவாகும்:

* s-வலயக்குழு
* p-வலயக்குழு
* d-வலயக்குழு
* f-வலயக்குழு
* g-வலயக்குழு (இதுவரை அறிந்தவற்றுள் எந்தத் தனிமமும் இந்த g - வலயக்குழுவை சேர்ந்ததாக இல்லை)

| * பா
* உ
* தொ
தனிம அட்டவணை |
| --- |
| 

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 1 | 2 |  | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| 1 | H |  | He |
| 2 | Li | Be |  | B | C | N | O | F | Ne |
| 3 | Na | Mg |  | Al | Si | P | S | Cl | Ar |
| 4 | K | Ca |  | Sc | Ti | V | Cr | Mn | Fe | Co | Ni | Cu | Zn | Ga | Ge | As | Se | Br | Kr |
| 5 | Rb | Sr |  | Y | Zr | Nb | Mo | Tc | Ru | Rh | Pd | Ag | Cd | In | Sn | Sb | Te | I | Xe |
| 6 | Cs | Ba | La | Ce | Pr | Nd | Pm | Sm | Eu | Gd | Tb | Dy | Ho | Er | Tm | Yb | Lu | Hf | Ta | W | Re | Os | Ir | Pt | Au | Hg | Tl | Pb | Bi | Po | At | Rn |
| 7 | Fr | Ra | Ac | Th | Pa | U | Np | Pu | Am | Cm | Bk | Cf | Es | Fm | Md | No | Lr | Rf | Db | Sg | Bh | Hs | Mt | Ds | Rg | Cn | Nh | Fl | Mc | Lv | Ts | Og |

 |
| 

|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
| S-வலயக்குழு | F-வலயக்குழு | D-வலயக்குழு | P-வலயக்குழு |

 |

 |
கட்டிடம் in குஜராத், இந்தியாவார்ப்புரு:SHORTDESC:கட்டிடம் in குஜராத், இந்தியா
**இலக்குமி விலாஸ் அரண்மனை** என்பது மராத்திய பேஷ்வாக்களின் ஒரு பிரிவினரான, கெயிக்வாட் குலத்தவர்கள் ஆண்ட பரோடா இராச்சியத்தின் மகாராஜக்கள் கட்டிய அரண்மனைத் தொகுதியாகும். 

இவ்வரண்மனைகள் இந்தியாவின் குஜராத் மாநிலத்தில் வதோதரா நகரத்தில் உள்ளது.

வரலாறு
------

இலக்குமி விலாஸ் அரண்மனை, பரோடா
இலக்குமி விலாஸ் அரண்மனை, பரோடா சமஸ்தானத்தின் மன்னர் மகாராஜா சாயாஜிராவ் மூன்றாம் கெயிக்வாட் என்பவரால், 1,80,000 பிரித்தானிய பவுண்டு செலவில், இந்தோ-சாசனிக் கட்டிடக் கலையில் 1890ல் கட்டப்பட்டது.

பரோடா சமஸ்தான குடும்பத்தவர்களின் வாழ்விடமான இலக்குமி விலாஸ் அரண்மனை, லண்டன் பக்கிங்காம் அரண்மனையை விட நான்கு மடங்கு கொண்டது. தற்கால நவீன வசதிகளுடன் 1890ல் கட்டப்பட்ட இவ்வரண்மனையின் மாடிகளில் செல்வதற்கு மின்தூக்கிகள் பயன்படுத்தப்பட்டது. 

500 ஏக்கர் பரப்பளவு கொண்ட அரண்மனை வளாகத்தில் அரச குடும்பத்தினர், அரச அலுவலர்கள், அரச விருந்தினர்கள் மற்றும் ஊழியர்கள் தங்குவதற்கான பெரிய கட்டிடங்கள் உள்ளது. அவற்றில் மோதி தோட்ட அரண்மனை மற்றும் மகராஜா பதே சிங்க் அருங்காட்சியகம் குறிப்பிடத்தக்கது. 

பரோடா மன்னருக்கு முடிசூட்டும் தர்பார் மண்டபம், இலக்குமி விலாஸ் அரண்மனை
1930ல் இலக்குமி விலாஸ் அரண்மனை வளாகத்தில், பரோடா மன்னர் பிரதாப் சிங், தனது பிரித்தானிய விருந்தினர்களுக்கான கோல்ப் விளையாட்டுத் திடலை அமைத்தார். 

1990ல் பரோடா மன்னர் பிரதாப் சிங்கின் பேரனும், முன்னாள் கிரிக்கெட் விளையாட்டு வீரருமான சமர்ஜித்சிங், இலக்கு விலாஸ் அரண்மனை வளாகத்தின் கோல்ப் விளையாட்டுத் திடலை சீரமைத்து பொதுமக்கள் பயன்பாட்டிற்காக திறந்து வைத்தார்.

அலங்கார ஓவியங்களுடன் கூடிய தர்பார் மண்டபம்

திரைப்படங்கள்
-------------

இலக்குமி விலாஸ் அரண்மனையில் கீழ்கண்ட இந்தி திரைப்படங்கள் எடுக்கப்பட்டது. 

* பிரேம் ரோக், 1982
* கிராண்ட் மஸ்தி
* ரங்க் ரகசியம்

இதனையும் காண்க
--------------

* கெயிக்வாட்
* தஞ்சை அரண்மனை

மேற்கோள்கள்
-----------

1. ↑  "Lukshmi Vilas Palace - Baroda". *Gujarat Tourism*. 2017-07-30 அன்று மூலம் பரணிடப்பட்டது.

* Grand Masti makers shoot at historical Laxmi Vilas Palace பரணிடப்பட்டது 2013-11-05 at the வந்தவழி இயந்திரம்; *Hindustan Times*

வெளி இணைப்புகள்
---------------

* பொதுவகத்தில் Laxmi Vilas Palace தொடர்பாக ஊடகக் கோப்புகள் உள்ளன.
**காரைக்குடி கொப்புடை அம்மன் கோயில்** என்பது சிவகங்கை மாவட்டம் காரைக்குடியில் அமைந்துள்ள அம்மன் கோயில் ஆகும். இத்தலத்தின் மூலவராகவும், உற்சவராகவும் கொப்புடை நாயகி அம்மன் அமைக்கப்பட்டுள்ளார். இத்தலமானது பழமை வாய்ந்தது. கொப்புடைஅம்மன் கோயில், தென்னிந்திய பக்தர்களிடையே புகழ்பெற்று விளங்குகிறது.

அம்மன் உருவான விதமாகக் கூறப்படும் கதை
-------------------------------------

காரைக்குடியின் புறநகரப் பகுதியாக தற்போது இருக்கும் செஞ்சை என்ற இடம் முன்பு காட்டுப்பகுதியாக இருந்தது. இந்த செஞ்சை காட்டுப்பகுதியில் காட்டம்மன் கோயில் உள்ளது. காட்டம்மனும் கொப்புடையம்மனும் சகோதரிகள் ஆவர். காட்டம்மனின் தங்கையே கொப்புடையம்மன். கொப்புடையம்மனுக்கு பிள்ளைகள் இல்லை எனவும் காட்டம்மனுக்கு ஏழு பிள்ளைகள் இருந்ததாகவும் கூறப்படுகிறது. தன் மூத்த தமக்கையின் பிள்ளைகளைப் பார்க்க கொப்புடையம்மன் வரும்போது கொழுக்கட்டை முதலான உணவுப்பண்டங்களை தானே செய்து குழந்தைகளுக்கு கொடுக்க எடுத்து வருவாரென்றும் காட்டம்மன் மலடியான தன் தங்கை தன்னுடைய பிள்ளைகளை பார்க்கக் கூடாது என்று நினைத்து பிள்ளைகளை ஒளித்து வைப்பாரென்றும் கூறப்படுகிறது. இதனை அறிந்த தங்கை கொப்புடையம்மன் ஒளித்து வைத்த பிள்ளைகளை கல்லாக்கிவிட்டு பின்னர் அங்கிருந்து கோபத்தோடு காரைக்குடி வந்து தெய்வமாகிவிட்டாள் என்றும் இக்கோயிலின் தல வரலாறு தெரிவிக்கிறது.

தல சிறப்பு
----------

சிவன் தலங்களில் சிதம்பரம் நடராஜர் கோயிலில் தான் மூலவரும் உற்சவரும் ஒன்றாக இருக்கும். அதேபோல் அம்மன் தலங்களில் மூலஸ்தானத்தில் இருக்கும் அம்மனே உற்சவ மூர்த்தியாக இருப்பது காரைக்குடி கொப்புடை நாயகி அம்மன் கோயிலில் ஆகும். காவல் தெய்வம் கருப்பண்ணசாமி வேறெங்கும் இல்லாத கோலத்தில் குதிரையில் அமர்ந்தபடி மைக்கப்பட்டிருக்கிறார்.

பரிகாரம்
--------

தோல் நோய்கள், குழந்தைப் பேறு இல்லாமை போன்ற குறைபாடுகளினால் அவதிப்படுவோர், மற்றும் மண வாழ்வில் பல பிரச்சினைகளைச் சந்திப்போர் போன்றவர்கள் இங்கு வருகிறார்கள். உடல்நலக் குறைவினால் அவதிப்படுவோர், இங்கு வந்து பிரார்த்தனை செய்து செல்கின்றனர். பூரண நம்பிக்கை கொண்டு இங்கு வருவோரின் குறைகள் யாவும் நிவர்த்தியடைகிறது என்பது நம்பிக்கை.

திருவிழா
--------

சித்திரை மாதம் கடைசி செவ்வாய் கிழமை 'செவ்வாய்ப் பெருந்திருவிழா' தொடங்கி வைகாசி மாதம் முதல் வாரம் முடிய 10 நாள் மிகச்சிறப்பாக கொண்டாடப்பட்டு வருகிறது. சித்திரை மாதத்தில் நான்கு செவ்வாய் கிழமை வந்தால் அதில் இரண்டாவது செவ்வாய் கிழமையும், ஐந்து செவ்வாய் கிழமை வந்தால் அதில் மூன்றாவது செவ்வாய் கிழமையும் கொப்புடையம்மனுக்கு பூச்சொரிதல் நடைபெறும்.

சித்திரை ஆண்டுப் பிறப்பு, புரட்டாசி நவராத்திரி திருவிழா, ஆடிச் செவ்வாய், மார்கழி திருப்பள்ளி எழுச்சி, பங்குனி தாராபிஷேகம் ஆகியன இக்கோயிலின் சிறப்பான திருவிழா ஆகும். வாரத்தின் ஒவ்வொரு ஞாயிறு, செவ்வாய், வெள்ளிக்கிழமைகளில் கோயிலில் பக்தர்களின் வருகை அதிகமாக இருக்கும்.

நடை திறக்கும் நேரம்
-------------------

இக்கோவில் காலை 6 மணி முதல் 11 மணி வரை மற்றும் மாலை 4 மணி முதல் இரவு 8 மணி வரை திறந்திருக்கும்.

மேற்கோள்கள்
-----------

1. ↑  "Koppudai Nayaki Amman Temple : Koppudai Nayaki Amman Koppudai Nayaki Amman Temple Details கொப்புடை நாயகி அம்மன்". *temple.dinamalar.com*. 2022-08-15 அன்று பார்க்கப்பட்டது.
2. ↑  "கஷ்டமெல்லாம் தீர்ப்பாள் கொப்புடையம்மன்". *Hindu Tamil Thisai*. 2022-08-15 அன்று பார்க்கப்பட்டது.
பள்ளியின் முதல் நாளின் போது மாணவர்கள்.
**பள்ளியின்** **முதல் நாள்** (First day of school) ஒரு கல்வியாண்டின் முதல் நாளாகும். இது வழக்கமாக வடக்கு அரைக்கோளத்தில் ஆகஸ்ட் அல்லது செப்டம்பரிலும் ,தெற்கு அரைக்கோளத்தில் சனவரி அல்லது பிப்ரவரியிலும் இருக்கும், ஆனால் இந்த கால அளவானது நாட்டுக்கு நாடு வேறுபடும்.

ஆசியா மற்றும் ஆப்பிரிக்கா
-------------------------

### எகிப்து

எகிப்தில், கல்வி ஆண்டு பொதுவாக செப்டம்பர் மூன்றாம் பிற்பகுதியில் (குறிப்பாக செப்டம்பர் கடைசி பத்து நாட்களில் முதல் சனிக்கிழமை) தொடங்குகிறது. எடுத்துக்காட்டாக, 2019 இல், பள்ளி செப்டம்பர் 21, சனிக்கிழமை தொடங்கியது, 2018 இல், அது செப்டம்பர் 22 சனிக்கிழமை தொடங்கியது. இந்த தேதிகள் கல்வி அமைச்சகம் (எகிப்து) மற்றும் உயர்கல்வி அமைச்சகம்  ஆகியவற்றால் வழங்கப்படுகின்றன. இவை உள்ளூர் பள்ளிகள் மற்றும் பல்கலைக்கழகங்கள் அனைத்திற்கும் பொருந்தும். இருப்பினும், தனியார் நிறுவனங்களாக இருப்பின் அவர்களது விருப்பதிற்கு ஏற்ப நாளினைத் தேர்வு செய்யலாம். பொதுப் பள்ளிகள் மற்றும் தேசியப் பள்ளிகளுக்கான கல்வி ஆண்டு இரண்டு பருவங்களைக் கொண்டுள்ளது, ஒவ்வொன்றும் சுமார் 15 வாரங்கள் இருக்கும். ஆனால் இந்தக் கால அளவானது தரம் அல்லது பாடங்களைப் பொறுத்து மாறுபடலாம். 

### மொராக்கோ

மொராக்கோவில், கல்வியாண்டு செப்டம்பரில் தொடங்கி சூன்/சூலை தொடக்கத்தில் முடிவடைகிறது. பருவம் 1 (இலையுதிர் காலம்): செப்டம்பர் - சனவரி வரை , பருவம் 2 (வசந்த காலம்): பிப்ரவரி - சூன்/சூலை தொடக்கத்தில் முடிவடைகிறது.

### இந்தியா

இந்தியாவில் கோடை விடுமுறைக்குப் பிறகு சூன் மாதம் பள்ளிகள் மீண்டும் திறக்கப்படுகின்றன. ஆரம்ப, இடைநிலை மற்றும் உயர்நிலைப் பள்ளிகள் உட்பட K-12 முழுமைக்கும் இது பொருந்தும். மாநில வாரியப் பள்ளிகள் மார்ச் அல்லது ஏப்ரல் மாதங்களில் ஆண்டுத் தேர்வுகளை நடத்துகின்றன, மேலும் கோடை விடுமுறைக்குப் பிறகு சூன் மாதத்தில் புதிய கல்வி ஆண்டு தொடங்கும். இருப்பினும், ICSE மற்றும் CBSE போன்ற சில வாரியங்களுக்கு இது மாறுபடும். அவர்களின் ஆண்டுத் தேர்வுகள் பிப்ரவரி மாதத்தில் நடத்தப்படுகின்றன, அதன் பிறகு புதிய கல்வி ஆண்டு மார்ச் கடைசி வாரத்தில் தொடங்குகிறது. 

### இந்தோனேசியா

இந்தோனேசியாவில், பள்ளியின் முதல் நாள் பொதுவாக சூலை நடுப்பகுதியில் இருக்கும்.

### ஈரான்

ஈரானில், பள்ளியின் முதல் நாள் செப்டம்பர் பிற்பகுதியில் இருக்கும்.

### இஸ்ரேல்

இஸ்ரேலில் பள்ளியின் முதல் நாள் செப்டம்பர் 1 ஆக இருக்கும் அன்றைய நாள் ஓய்வு நாளாக இருந்தால் செப்டம்பர் 2ஆம் நாள் பள்ளி திறக்கப்படும் தொடக்கப்பள்ளிக்கு சூன் 30-ம் தேதியும், மேல்நிலை மற்றும் உயர்நிலைப் பள்ளிகளுக்கு சூன் 20-ம் தேதியும் பள்ளிக் கடைசி நாள்.

### போர்ச்சுகல்

போர்ச்சுகலில் பள்ளி செப்டம்பர் தொடக்கத்தில், முதல் வாரத்தில் தொடங்குகிறது. 2019 ஆம் ஆண்டில் பள்ளி செப்டம்பர் 10-13 க்கு இடையில் தொடங்குகிறது.

சான்றுகள்
---------

1. ↑  null, null; null, null; null, null; null, null (2017). "null". *Proceedings of the 5th Unconventional Resources Technology Conference* (Tulsa, OK, USA: American Association of Petroleum Geologists). doi:10.15530/urtec-2017-2670073. .
2. ↑  "Despacho n.º 5754-A/2019, Anexo I". *Diário da República Eletrónico*. September 5, 2019 அன்று பார்க்கப்பட்டது.
**காரெட் ஜான் ஹெட்லண்டின்** (பிறப்பு: செப்டம்பர் 3, 1984) ஒரு அமெரிக்க நாட்டு நடிகர், பாடகர் மற்றும் விளம்பர நடிகர்(மாடல்). இவர் ஃபோர் பிரதர்ஸ், எராகன், ட்ராய் உள்ளிட்ட திரைப்படங்களில் நடித்ததன் மூலம் பரிசியமான நடிகர் ஆனார்.

ஆரம்பகால வாழ்க்கை
-----------------

ஹெட்லண்டின் செப்டம்பர் 3, 1984ஆம் ஆண்டு ரோஸியு, மின்னசோட்டா, ஐக்கிய அமெரிக்கா வில் பிறந்தார். இவருக்கு **நதானியேல்** என்ற ஒரு மூத்த சகோதரரும் மற்றும் அமண்டா என்ற மூத்த சகோதரியும் உண்டு.

தொழில்
------

இவர் 2004ஆம் ஆண்டு ட்ராய் என்ற திரைப்படத்தின் மூலம் திரைப்படத்துறைக்கு அறிமுகமானார். அதை தொடர்ந்து ஃபோர் பிரதர்ஸ், எராகன், ஜார்ஜியா ரூல் போன்ற திரைப்படங்களில் நடித்தார். 2010ஆம் ஆண்டு ட்ரான்: லெகசி என்ற திரைப்படத்தில் நடித்ததற்காக முய் திரைப்பட விழா ரைசிங் ஸ்டார், என்ற விருது வென்றார். இவர் 2014ஆம் ஆண்டு நடித்த மொஜாவே என்ற திரைப்படம் விரைவில் திரைக்குவரவுள்ளது. தற்பொழுது இவர் பான் என்ற திரைப்படத்தில் நடிக்கின்றார். இந்தத் திரைப்படம் 2015ஆம் ஆண்டு வெளியாகவுள்ளது.

தனிப்பட்ட வாழ்க்கை
------------------

2012ஆம் ஆண்டு **ஒன் த ரோட்** என்ற திரைப்படத்தில் இவருடன் சேர்ந்து நடித்த நடிகை **கிர்ஸ்டென் டன்ஸ்ட்** வுடன் டேட்டிங் சென்றார்.

ஹெட்லண்டின் 2012ம் ஆண்டு டொரண்டோ சர்வதேச திரைப்பட விழா

திரைப்படங்கள்
-------------

இவர் நடித்த சில திரைப்படங்கள்:

* 2004: ட்ராய்
* 2005: ஃபோர் பிரதர்ஸ்
* 2006: எராகன்
* 2007: ஜார்ஜியா ரூல்
* 2010: ட்ரான்: லெகசி
* 2014: மொஜாவே
* 2015: பான்

சின்னத்திரை
-----------

* 2011: வென் I வாஸ் 17

வீடியோ விளையாட்டு
-----------------

* 2006: எராகன்

வெளி இணைப்புகள்
---------------

விக்கிமீடியா பொதுவகத்தில்,  
 ***Garrett Hedlund***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் காரெட் ஹெட்லண்டின்
* காரெட் ஹெட்லண்டின் at the டர்னர் கிளாசிக் மூவி
* காரெட் ஹெட்லண்டின் at Allmovie